Tiedolla johtamisen tuki- ja kehittämispalvelut

Tarjoamme kunnille, hyvinvointialueille ja yhtiöille ratkaisuja, joilla data muuttuu ymmärrettäväksi tiedoksi. Palvelumme tukee päätöksentekoa ja auttaa asiakkaitamme johtamaan vaikuttavammin luotettavaa tietoa hyödyntäen.

Tiedolla johtamisen tuki- ja kehittämispalvelumme avulla asiakkaamme saa käyttöönsä selkeän ja vaikuttavan työkalun, joka tukee tietoon perustuvaa päätöksentekoa. Palvelumme kokoaa ja yhdistää eri lähteistä kerättyä dataa visuaalisiksi ja helposti tulkittaviksi kokonaisuuksiksi. Palvelumme perustuu yhdessä asiakkaamme kanssa valittuun raportointi- ja analytiikkaratkaisuun, joka mahdollistaa ajantasaisen ja monipuolisen tiedon hyödyntämisen.

Huolehdimme järjestelmän ylläpidosta ja tarjoamme asiantuntevaa tukea. Kehitämme palvelua jatkuvasti yhteistyössä asiakkaan kanssa, jotta se vastaa muuttuviin tarpeisiin. Tarjoamme myös lisäpalveluita, kuten räätälöityä raportointia, neuvontaa ja koulutuksia.